Държавен вестник, бр. 55, 2012 г., стр. 73

БРОЙ  55	
Д Ъ Р Ж А В Е Н  В Е С Т Н И К 	
СТР.  73  
Приложение № 1
 към чл. 12
Ред на вземане, тестване, опаковане, транс­
портиране и лабораторно изследване на 
издишан въздух и проби от урина и/или кръв 
при изследване за употреба на алкохол и/или 
злоупотреба с наркотични вещества 
I. При извършване на задължителните ме­
дицински прегледи в случаите по чл. 9, т. 1 – 3 
и 5 – 7 вземането, тестването, опаковането, 
транспортирането и лабораторното изследване 
на издишан въздух и проби от урина и/или кръв 
при изследване за употреба на алкохол и/или 
злоупотреба с наркотични вещества се извършва 
в следния алгоритъм:
1. При извършване на медицински прегледи 
на лицата по чл. 9, т. 1 – 3 и 5 – 7 се организира 
проверка за съдържание на алкохол в издишан 
въздух с техническо средство и контролирано 
вземане на проби урина за изпитване за съдър­
жание на наркотични вещества с техническо 
средство, както следва: 
1.1. Подлежащите на изследване за употреба 
на алкохол преминават през кабинет по токсико­
логия във ВМА, където в присъствието на лекар 
токсиколог се извършва изпитване за съдържание 
на алкохол в издишан въздух с техническо сред­
ство. При положителен резултат за съдържание 
на алкохол в токсикологичния кабинет се взема 
двойна кръвна проба от изследваното лице, която 
се изпраща за лабораторно изследване.
1.2. Подлежащите на изследване за употреба 
на наркотични вещества дават проба урина под 
контрол на служебно лице, което проверява 
самоличността на изследвания и отговаря за 
идентичността на пробите и недопускане на 
тяхната подмяна, разреждане или маскиране. 
Контролирано взетите проби урина се изпитват 
за съдържание на наркотични вещества с тех­
ническо средство. В кабинета по токсикология 
резултатите от изследването на пробите урина 
се вписват в протокол за освидетелстване на 
годността за военна служба съгласно Наредба 
№ Н-2 от 2011 г. за военномедицинска експертиза 
на годността за военна служба в мирно време, 
ДВ, бр. 24 и 25 от 2011 г.
1.3. При положителен резултат от изпитва­
нето за съдържание на наркотични вещества с 
техническо средство се провежда процедура за 
лабораторно изследване.
1.4. Определянето на служебно лице за кон­
тролиране даването на проби урина се определя 
със заповед на началника на ВМА. 
2. При положителен резултат от лабораторното 
изследване протоколът от химическа експертиза 
за определяне концентрацията на алкохол и/или 
наркотично вещество в кръв/урина (приложение 
№ 6) и протоколът за медицинско изследване за 
употреба на алкохол и/или наркотично вещество 
(приложение № 7) се връщат в спешния токсико­
логичен кабинет, откъдето са изпратени пробите. 
2.1. Лекарят токсиколог обобщава данните от 
медицинското изследване и уточнява диагнозата 
по МКБ-10 (Медицинските стандарти). Същият 
изпраща протокола за медицинско изследване за 
употреба на алкохол и/или наркотично вещество 
(приложение № 7) и протокола от химическа 
експертиза за определяне концентрацията на 
алкохол и/или наркотично вещество в кръв/
урина (приложение № 6) в ЦВМК. 
3. След химическото изследване пробите 
кръв и урина, показали положителен резултат 
за съдържание на алкохол и/или наркотични 
вещества, се съхраняват в лабораториите до 2 
месеца при температура - 20 °С във фризер.
4. Повторно изследване на кръвта да се из­
вършва в случаите, когато това е поискано от 
командира (началника) на военното формиро­
вание/ръководителя на съответната ЦВМК или 
изследваното лице (за негова сметка), в рамките 
на срока за съхранение на контролната проба. 
II. В случаите по чл. 10, ал. 1, т. 1 вземането, 
тестването, опаковането, транспортирането и 
лабораторното изследване на издишан въздух 
и проби от урина и/или кръв при изследване 
за употреба на алкохол и/или злоупотреба с 
наркотични вещества се извършва в следния 
алгоритъм:
1. Установяването на употреба/неупотреба на 
алкохол се извършва чрез изпитване на изди­
шан въздух от изследваното лице с техническо 
средство.
1.1. Изпитването на издишан въздух се извърш­
ва в присъствие на екипа за внезапна проверка. 
1.2. При положителен резултат, съответстващ 
на съдържание на алкохол в кръвта над 0,50 грама 
на литър (g/l), медицинското лице от екипа за 
внезапна проверка взема двойна кръвна проба 
от изследвания военнослужещ във вакутейнери 
с натриев флуорид.
Кръвните проби трябва да се вземат от ве­
нозна кръв, всяка с обем не по-малко от 2,0 
ml, като мястото на убождане се дезинфекцира 
с разтвор на сублимат 1:1000 (за целта не се 
използва алкохол!). 
На вакутейнерите се изписват името и ЕГН на 
изследваното лице и датата и часът на вземане 
на кръвната проба.
Вземането на кръвните проби се описва в 
протокол за вземане на проби за установяване 
употреба/неупотреба на алкохол и/или нарко­
тични вещества (приложение № 2), който се 
подписва от членовете на екипа за внезапна 
проверка и от изследваното лице и е неразделна 
част от двойната кръвна проба.
2. Установяването употреба/неупотреба на 
наркотични вещества се извършва чрез изпит­
ване на проба урина от изследваното лице с 
техническо средство.
2.1. За даване на проба урина на изследваното 
лице се предоставя запечатана в плик чаша. Из­
следваното лице дава урина в присъствие на член 
на екипа за внезапна проверка. Количеството 
на урината трябва да бъде не по-малко от 50 ml. 
В присъствие на екипа за внезапна проверка се 
извършва изпитване на пробата за съдържание 
на наркотични вещества с техническо средство.
2.2. При положителен резултат от изследва­
нето на урината с техническо средство пробата 
урина се разпределя поравно в два съда за проби, 
като всеки съд трябва да съдържа не по-малко